ন্যাটোতে যোগ দিলো সুইডেন
উত্তর আটলান্টিক নিরাপত্তা জোটের (ন্যাটো) নতুন সদস্য হিসেবে আনুষ্ঠানিকভাবে যোগ দিয়েছে সুইডেন।
রাশিয়ার ইউক্রেনে আগ্রাসনের মধ্যে গত দুই বছর ধরে আলাপ-আলোচনার মধ্যে বৃহস্পতিবার সুইডেন ন্যাটোর সদস্যপদ পেয়েছে বলে বিবিসির প্রতিবেদনে জানানো হয়েছে।
সুইডিশ প্রধানমন্ত্রী উলফ ক্রিস্টারসন যুক্তরাষ্ট্রের সরকারের কাছে চূড়ান্ত নথিপত্র হস্তান্তর করেন।
এটি ছিল সুইডেনের ন্যাটো জোটে যোগদানের শেষ ধাপ।
এসব নথি পাওয়ার পর মার্কিন পররাষ্ট্রমন্ত্রী অ্যান্টনি ব্লিঙ্কেন বলেছেন, 'যারা অপেক্ষা করে তারা ভাল কিছু পায়।'
'এটি সুইডেনের জন্য, আমাদের জোটের জন্য এবং ট্রান্সআটলান্টিক সম্পর্কের ক্ষেত্রে একটি ঐতিহাসিক মুহূর্ত,' বলেন তিনি।
স্ক্যান্ডিনেভিয়ান দেশ সুইডেন ও ফিনল্যান্ডের সঙ্গে রাশিয়ার ১ হাজার ৩৪০ কিলোমিটার সীমান্ত।
এ দুটি দেশের ন্যাটোতে যোগদান রাশিয়ার ওপর পশ্চিমা বিশ্বের একটি অতিরিক্ত চাপ।
সুইডেনের প্রধানমন্ত্রী ক্রিস্টারসন বলেছেন, 'আজ সত্যিই একটি ঐতিহাসিক দিন। সুইডেন এখন ন্যাটোর সদস্য।'
সুইডেন ন্যাটোর মূল্যবোধ-গণতন্ত্র, স্বাধীনতা, আইনের শাসন ধারণ ও প্রচার করে বলে উল্লেখ করেছেন মার্কিন পররাষ্ট্রমন্ত্রী ব্লিঙ্কেন।

উত্তর আটলান্টিক নিরাপত্তা জোটের (ন্যাটো) নতুন সদস্য হিসেবে আনুষ্ঠানিকভাবে যোগ দিয়েছে সুইডেন।